Diari Oficial de la Generalitat Valenciana


Sumari del DOGV 4484, del 22-04-2003 (2003/4257)

ORDE de 26 de març de 2003, de la Conselleria de Cultura i Educació, per la qual s'atribuïx la denominació específica de L'Alcalatén a l'Institut d'Educació Secundària núm. 2 de l'Alcora.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4257


Data del document
:   26-03-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Alcora, l'
    * centre d'ensenyament
    * ensenyament públic

ORDE de 26 de març de 2003, de la Conselleria de Cultura i Educació, per la qual s'atribuïx la denominació específica de L'Alcalatén a l'Institut d'Educació Secundària núm. 2 de l'Alcora. [2003/4257]
  
El Decret 1/2003, de 7 de gener, del Consell de la Generalitat, publicat en el Diari Oficial de la Generalitat Valenciana de 9 de gener de 2003, pel qual es crea l'Institut d'Educació Secundària núm. 2 de l'Alcora, en la disposició final primera faculta el conseller de Cultura i Educació per a dictar les disposicions necessàries per al seu compliment i desenrotllament.
  
El Consell Escolar Municipal, reunit en sessió d'11 de setembre de 2002, va acordar proposar a l'Institut d'Educació Secundària núm. 2 de l'Alcora la denominació específica de L'Alcalatén.
  
La Direcció Territorial de Cultura i Educació de Castelló emet informe favorable de la Inspecció Educativa respecte a la nova denominació.
  
L'encarregat del Registre de Centres Docents ha certificat que no hi ha en la mateixa localitat un altre centre la denominació específica del qual puga induir a error o confusió amb la que ara es proposa.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, després de la consulta prèvia al consell escolar municipal corresponent o, si no n'hi ha, al ple de l'ajuntament a què pertanguen.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de L'Alcalatén a l'Institut d'Educació Secundària núm.2 de l'Alcora, codi 74255936.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 26 de març de 2003
  
El conseller de Cultura i Educació
  
MANUEL TARANCÓN FANDOS